CONTRACT PRESTĂRI SERVICII CONTABILE

Nr. _____  din -------------

I. Părţile contractante:

BODRUG M. ANGELA - PFI, cu sediul social în Bucureşti, Str. Fat Frumos 10, bl.P15, sc.1, et.2, ap.7, sector 5, înregistratăla ANAF, CIF 22002649, CECCAR 33973, în calitate de liber profesionist – expert contabil, în continuare denumită Prestator
şi
_____________ S.R.L, cu sediul social în Bucureşti, Str. --------------, înmatriculată la Registrul Comerţului sub nr. -----------, CUI ----------------, reprezentată prin d-nul __________, în calitate de administrator, în continuare denumită Beneficiar

II. Obiectul contractului

Obiectul prezentului contract constă în realizarea de către Prestator în favoarea Beneficiarului, a următoarelor servicii:
2.1 Serviciile de contabilitate prestate de Prestator constau în:
•Inregistrarea in contabilitate a furnizorilor, clientilor, extrase de banca, registru de casa si altele, pe baza documentelor primite de la Beneficiar, în conformitate cu legislaţia menţionată mai sus şi cu politicile contabile ale Societăţii adoptate de conducerea administrativă a acesteia;
•Întocmirea jurnalelor şi registrelor de contabilitate obligatorii conform Legii;
•Întocmirea declaraţiilor de impozite şi taxe, precum şi depunerea acestora la autorităţile competente, mai puţin a declaraţiilor de taxe locale, în conformitate cu vectorul fiscal al firmei;
•Întocmirea declaratiilor de taxe localese realizează doar la cererea expresă a Beneficiarului și înfuncție de disponibilitatea Prestatorului;
•Întocmirea şi depunerea situaţiilor financiare anuale şi a raportărilor contabile semestriale conform cerinţelor legale în vigoare;
Prestarea de servicii de contabilitate către Beneficiar se face în baza prevederilor:
•Legii Contabilităţii nr. 82/1991 republicată şi a modificărilor şi completărilor ulterioare,
•Ordinul Ministrului Finanţelor Publice (OMFP) nr. 1802/2014 şi a
•Altor reglementări legale în vigoare care completează sau înlocuiesc prevederi din documentele legale menţionate mai sus, sau care reglementează anumite elemente subiacente contabilităţii.
2.2 Asistenta/declararea pentru raportari statistice sau alte servicii administrative:
-asistenta pentru pregatirea documentelor pentru inventarierea anuala;
-asistenta privind raportarile statistice, daca este cazul;
-reprezentare pentru chestiuni curente in relatia cu autoritatile fiscale.
2.3 Asistenţă de specialitate în caz de control fiscal efectuat de către Administraţia financiară. 
2.4 Servicii de HR: salarizare, armonizare cu legislația specifică.
2.5 Servicii de consultanţă pentru management şi consultanţă fiscala, de cate ori managementul Beneficiarului solicită.
2.6. Orice servicii care nu sunt expres menționate in prezentul articol se consideră servicii suplimentare și vor fi prestate doar la solicitarea Beneficiarului și facturate separat conform unui onorariu agreat între părți.
Exemple de servicii suplimentare:
· întocmirea sau refacerea contabilității pentru perioade anterioare
· dosare pentru controale ANAF
· raportări speciale (bănci, investitori)
· reorganizări fiscale
· dosare finanțări

III. Preţul şi modalitatea de plată 

3.1 Preţul pentru serviciile prestate se calculeaza în funcţie de timpul efectiv lucrat al Prestatorului. Pretul stabilit are la bază un volum estimat de documente financiar-contabile. În cazul în care volumul documentelor crește semnificativ față de nivelul inițial, 
Prestatorul își rezervă dreptul de a ajusta onorariul în funcție de:
· volumul documentelor
· modificări legislative
· indicele inflației
· creșterea complexității activității Beneficiarului.
3.2. Pretul pentru serviciile de contabilitate descrise la pct. 2.1, 2.2, 2.4, 2.5 si onorariul pentru intocmirea situatiilor financiare anuale, semestriale si trimestriale fac parte din anexa, care se ajusteaza anual.
3.3. Pentru serviciile mentionate la pct. 2.3 onorariul va fi agreat de comun acord.
3.4. Onorariile mentionate in Anexa nu includ TVA şi se vor plăti în Lei.
3.5 Prestatorul va emite factura dupa finalizarea lucrărilor de contabilitate pentru o anumita lună calendaristică şi de raportare. Finalizarea lucrărilor se va realiza de o asemenea manieră încât să poată fi respectate cerinţele legale de raportare periodice:lunare, trimestriale, semestriale, anuale.
3.6 Beneficiarul se obligă să platească facturile emise de Prestator, pentru serviciile efectuate în timpul lunii în curs, în maxim 10 zile lucrătoare de la data primirii acestora.
3.7 Pentru depăşirea termenelor de plată menţionate anterior se pot percepe penalităţi de întârziere de 0,1% pentru fiecare  zi de intarziere, iar cuantumul penalităţilor percepute în baza prezentului contract poate depăşi debitul datorat.

IV. Durata contractului

Durata prezentului contract este de 1 an şi intră în vigoare la data semnării lui de către reprezentanţii ambelor părţi.
Contractul se va prelungi automat pentru perioade echivalente (de câte 1 an) dacă niciuna dintre părţi nu trimite o notificare de reziliere cu 60 (saizeci) de zile înainte de expirarea termenului.

V. Drepturile şi obligaţiile Părţilor

5.1 Drepturile şi obligaţiile Prestatorului:
5.1.1. Prestatorul se obligă să realizeze serviciile care fac obiectul prezentului contract la un nivel calitativ corespunzator în acord cu standardele profesionale şi respectand dispozitiile legislaţiei in vigoare menţionate la art.II punctul 2.1.
5.1.2. Prestatorul se obligă să înregistreze în contabilitate, cronologic şi sistematic, potrivit cerinţelor legale şi a standardelor profesionale, toate documentele justificative puse la dispoziţie de către Beneficiar în condiţiile 5.2.1. In cazul in care Beneficiarul depune cu intarziere documentele, Prestatorul nu va fi responsabil pentru intocmirea si transmiterea cu intarziere a declaratiilor catre autoritatile fiscale.
5.1.3. Prestatorul, în baza datelor primite de la Beneficiar şi înregistrate în contabilitate, va întocmi lunar sau trimestrial, situaţiile contabile prevăzute de legea contabilitaţii si OMFP 1802/2014.
5.1.4. În baza datelor menţionate anterior, Prestatorul va întocmi şi depune la autorităţile abilitate, în termenul legal, toate declaraţiile necesare, conform cerinţelor legale.
5.1.5. Prestatorul va întocmi şi prezenta spre aprobare Beneficiarului situaţiile financiare anuale, semestriale, trimestriale, după caz, întocmite în conformitate cu prevederile legale în vigoare la data raportării; acestea vor fi depuse în termenul legal de depunere la autorităţile competente, dupa ce acestea au fost autorizate de catre management în conformitate cu cerinţele legale.
5.1.6. Prestatorul va pune la dispozitia Beneficiarului rapoartele şi declaraţiile menţionate la punctele anterioare, la mapa pe OneDrive, dupa ce acestea au primit un număr de înregistrare de la autoritatea competentă, împreună cu documentele primare al Beneficiarului.
5.1.7. Prestatorul, prin serviciile pe care le pune la dispoziţia Beneficiarului este parte a sistemului de control intern al Beneficiarului, prin analiza documentelor pe care le primeşte. Prestatorul nu este responsabil de înregistrarea în contabilitate a documentelor frauduloase primite de la Beneficiar, dacă documentele sunt corect întocmite, având toate autorizările necesare cerute de lege,
5.1.8. Prestatorul nu va răspunde de legalitatea tranzacţiilor economice ale Beneficiarului şi nici de implicaţiile fiscale ale unor tranzacţii comerciale iniţiate de acesta fără informarea prealabilă a Prestatorului.
5.1.9. Prestatorul nu va răspunde pentru legalitatea, conformitatea sau neconformitatea documentelor financiar contabile prezentate de către Beneficiar. În măsura în care Prestatorul va avea mijloace de control pentru a se convinge de calitatea documentelor primite de la Beneficiar, îl va informa pe acesta de implicaţiile documentelor primite.
5.1.10. Prestatorul nu are obligația de a verifica autenticitatea sau legalitatea documentelor justificative primite de la Beneficiar.
5.1.11. Prestatorul are dreptul de a suspenda temporar prestarea serviciilor în cazul în care Beneficiarul nu își îndeplinește obligațiile contractuale, inclusiv:
· neplata facturilor la termen;
· netransmiterea documentelor necesare;
· furnizarea de informații incomplete sau eronate.
Pe perioada suspendării Prestatorul nu răspunde pentru eventualele consecințe fiscale sau contabile rezultate.
5.1.12. La încetarea contractului, Prestatorul va preda Beneficiarului documentele contabile și registrele întocmite, după achitarea integrală a tuturor obligațiilor de plată.5.1.13. Prestatorul nu are obligația de a reconstitui evidența contabilă pentru perioade anterioare semnării prezentului contract, decât în baza unei solicitări exprese și a unui onorariu separat.
5.2. Drepturile şi obligaţiile Beneficiarului:
5.2.1. Beneficiarul se obligă să pună la dispozitia Prestatorului toate documentele financiar contabile aferente lunii/trimestrului de referință, în termen de maximum 5 zile calendaristice de la încheierea acesteia, prin încărcarea documentelor în mapa dedicată de pe OneDrive (aplicatie informatica). Documentele transmise electronic prin e-mail sau platforme cloud sunt considerate documente oficiale transmise Prestatorului.
Documentele transmise după termenul stabilit pot conduce la imposibilitatea respectării termenelor legale de depunere a declarațiilor fiscale, iar Prestatorul nu va fi responsabil pentru eventualele penalități sau sancțiuni aplicate de autorități.
5.2.2. Beneficiarul se obligă să pună la dispoziţia Prestatorului toate procesele verbale ale tuturor Adunărilor Generale ale Asociaţilor, toate Deciziile Consiliului de Administraţie precum şi orice alte informaţii relevante considerate de Prestator suficiente în vederea realizării obiectului prezentului contract cu respectarea normelor legale în vigoare. Beneficiarul va prezenta Prestatorului toate modificările obiectului său de activitate iar înainte de începerea unui nou an financiar va discuta cu Prestatorul despre intenţiile sale privind activitatea, plan de activitate etc.
5.2.3. Beneficiarul va pune periodic la dispoziţia Prestatorului toate documentele justificative legale din care rezultă operaţiuni patrimoniale aferente activităţii sale, ori de câte ori este nevoie.
5.2.4. Beneficiarul se obligă să asigure toate informaţiile şi toate documentele aferente activităţii desfaşurate necesare pentru întocmirea completă şi corectă a contabilităţii.
5.2.5. Beneficiarul va întocmi cu resure proprii registrul de casă, conform cerinţelor legale.
5.2.6. Beneficiarul va fi singurul responsabil pentru realizarea inventarierii anuale şi va pune la dispoziţia Prestatorului rezultatele inventarierii concluzionate în procesul-verbal de la inventariere.
5.2.7. Beneficiarul se obligă să pună la dispoziţia Prestatorului toate documenele şi informaţiile solicitate de prestator în scopul realizării obiectului contractului prevăzut la art. II.
5.2.8. Beneficiarul răspunde de efectuarea plăţilor către furnizori, subcontractori, bugetul de stat, bugetele locale, către salariaţi la termenele prevăzute şi la termenele legale.
5.2.9. În cazul în care se va constata de către Prestator abateri de la cerinţele legale privind documentele transmise sau tranzacţiile comerciale efectuate, Beneficiarul va efectua corecţiile solicitate de Prestator în termen.
5.2.10. Beneficiarul este singurul responsabil pentru organizarea sistemului de control intern pentru evitarea erorilor, acţiunilor frauduloase sau a actelor ilegale.
5.2.11. La primirea documentelor primare, a jurnalelor şi documentelor de contabilitate, a declaraţiilor depuse la autorităţi (care vor fi puse la dispoziție în mapa de pe OneDrive), Beneficiarul va verifica documentele primite în integralitatea lor și va semnaleza eventualele erori sau omisiuni.
5.2.12. Arhivarea şi păstrarea documentelor se vor asigura de către Beneficiar, conform normelor legale.
5.2.13. Beneficiarul se obligă să plătească la termen toate obligaţiile sale faţă de Prestator.

VI. Răspunderea contractuală

6.1. Prestatorul poartă deplina răspundere pentru înregistrarea datelor în contabilitate. Această operaţiune trebuie efectuată cu exactitate, în conformitate cu prevederile legale în materie şi cu documentele şi informaţiile furnizate de către Beneficiar.
6.2 Răspunderea Prestatorului pentru eventuale prejudicii rezultate din executarea prezentului contract nu poate depăși valoarea onorariilor încasate de la Beneficiar în ultimele 12 luni.
6.3. Prestatorul nu răspunde pentru pierderi indirecte, profit nerealizat sau alte daune colaterale suferite de Beneficiar.
6.4. Prestatorul nu este responsabil pentru consecințele fiscale ale deciziilor comerciale ale Beneficiarului luate fără consultarea prealabilă a Prestatorului.
6.5. Beneficiarul poartă deplina răspundere pentru:
6.5.1. Exactitatea şi autenticitatea informaţiilor înscrise în documentele justificative pe care le pune la dispoziţia Prestatorului;
6.5.2. Întocmirea şi predarea cu întarziere a documentelor justificative, peste termenele agreate;
6.5.3. Păstrarea şi arhivarea documentelor, în conformitate cu art. 25 şi 30 din Legea nr. 82/1991 republicată cu modificările şi completările ulterioare.
6.5.4 Beneficiarul este singur răspunzător de corectitudinea şi legalitatea tranzacţiilor economice pe care le desfăşoară.

VII. Încetarea contractului

7.1 Contractul încetează prin executarea integrală la expirarea termenului pentru care a fost încheiat sau prin acordul scris al ambelor părţi, dacă s-a transmis o notificare prealabilă cu 60 zile înainte de încetarea contractului.
7.2 Prestatorul poate denunţa unilateral prezentul contract, ce va înceta de plin drept, fără a fi necesară vreo formalitate prealabilă sau intervenţia vreunei instanţe judecătoreşti sau arbitrale, în virtutea prezentului pact comisoriu de gradul IV, în urmatoarele situaţii:
•dacă Beneficiarul nu achită contravaloarea facturilor emise de Prestator şi a celorlalte sume scadente la termenele şi în condiţiile prevăzute în Contract, în termen de 60 de zile calendaristice de la data scadenţei;
•dacă Beneficiarul nu îşi respectă condiţiile stabilite de comun acord prin prezentul sau nu îşi execută obligaţiile asumate prin contract ;
•dacă Beneficiarul este declarat în incapacitate de plăţi sau în faliment ori se declanşează procedura de lichidare, înainte de începerea executării prezentului contract sau i s-a ridicat orice autorizaţie în lipsa căreia nu îşi mai poate desfăşura activitatea conform legislaţiei în vigoare, sau dacă Beneficiarul începe să practice activităţi ilegale;
•dacă Beneficiarul cesioneaza drepturile şi obligaţiile sale prevăzute de prezentul contract, fără a avea acordul celeilalte părţi.
7.3 Încetarea contractului nu are niciun efect asupra obligaţiilor deja scadente între părţi.
7.4 Prevederile prezentului capitol nu înlătură răspunderea părţii care, în mod culpabil, a cauzat încetarea contractului.
7.5 În toate cazurile în care contractul încetează, Beneficiarul se obligă să plătească toate sumele datorate Prestatorului, chiar dacă aceste sume au date scadente ulterioare încetării contractului. În cazul încetării contractului din motive de neplată cauzate de Beneficiar, Prestatorul îşi rezervă dreptul, de a suspendaprestarea serviciilorpână la achitarea integrală a sumelor restante, în termenii şi condiţiile prezentului contract, până la executarea integrală a obligaţiilor de plată, prestatorul fiind, în acest caz, exonerat de orice fel de răspundere.
7.6 Beneficiarul poate denunţa unilateral prezentul contract, ce va înceta de plin drept, fără a fi necesară vreo formalitate prealabilă sau intervenţia vreunei instanţe judecătoreşti sau arbitrale, în virtutea prezentului pact comisoriu de gradul IV, în următoarele situaţii:
•dacă Prestatorul nu îşi respectă condiţiile stabilite de comun acord prin prezentul sau nu îşi execută obligaţiile asumate prin contract;
•dacă Prestatorul este declarat în incapacitate de plăţi sau în faliment ori se declanşează procedura de lichidare, înainte de începerea executării prezentului contract sau i s-a ridicat orice autorizaţie în lipsa căreia nu îşi mai poate desfăsura activitatea conform legislaţiei în vigoare;
•dacă Prestatorul cesionează drepturile şi obligaţiile sale prevăzute de prezentul contract, fără a avea acordul celelilalte părţi.

VIII. Forţa majoră

8.1 Forţa majoră exonerează de răspundere partea care o invocă.
8.2 Prin caz de forţă majoră se inţelege împrejurările care au intervenit după încheierea contractului ca urmare a unor evenimente extraordinare, neprevăzute şi inevitabile pentru una dintre părţi.
8.3 Partea care invocă forţa majoră are obligaţia de a o aduce la cunoştinţa celeilalte părţi în scris în termen de 15 zile de la apariţie, iar dovedirea forţei majore împreună cu avertizarea asupra efectelor şi întinderii posibile a forţei majore se va face în maxim 30 de zile de la încetare. Data de referinţă este ştampila poştei de expediere.
8.4 Dovada va fi certificată de Camera de Comerţ şi Industrie a României.
8.5 Nu se consideră cazuri de forţă majoră şi părţile se angajează să nu le invoce ca atare: greva, incapacitatea de plata a unui agent economic, sau blocajul financiar din economie.

IX. Confidenţialitate

9.1. Termenul de Informaţii confidenţiale folosit în prezentul Contract înseamnă toate informaţiile pe care Părţile le primesc una de la alta, direct sau indirect, sau pe parcursul executării acestuia. Părţile se obligă să păstreze confidenţialitatea datelor primite una de la cealaltă.
9.2. Informaţiile pe care le obţin părțile, ca efect al executarii contractului încheiat, sunt strict confidenţiale.
9.3. Sunt confidenţiale inclusiv urmatoarele informaţii, date şi documente de care părțile iau cunoştinţă direct sau incidental:
- stocuri de bunuri;
- proiectele şi programele de afaceri;
- rezultatele activităţii de cercetare;
- structura băncii de date;
- orice înregistrări, date sau informaţii tehnice; 
- informaţiile despe clienţi, servicii sau produse şi informaţiile cu privire la calitatea şi preţurile serviciilor sau produselor;
- informaţiile despe furnizori, servicii, produse şi informaţiile despre calitatea şi preţurile serviciilor sau produselor comercializate;
- orice informaţie de afaceri sau alte informaţii referitoare la domeniile de activitate.
9.4. Părțile pot dezvălui informaţii sau date, ori poate pune la dispoziţie documente din domeniile menţionate la punctul 8.3. numai persoanelor implicate în executarea obligaţiilor de serviciu care au legătură cu acestea, instanţelor şi organelor statului, la cererea oficială a acestora, sau acelor persoane, care au dreptul la oferirea informaţiei respective.
9.5. Părțile se obligă ca timp de cel puţin 3 ani de la data încetării contractului să păstreze confidenţialitatea informaţiilor, datelor şi documentelor cu care a luat contact pe cale directă sau indirectă pe parcursul executării prezentului contract.

X. Protecția datelor cu caracter personal

10.1. Părțile declară că sunt operatori de date, fiecare în cadrul propriilor activități, și se obligă să respecte prevederile Regulamentului (UE) 2016/679 (GDPR) și legislația națională incidentă în materia protecției datelor cu caracter personal.
10.2. Părțile pot avea acces la date cu caracter personal în procesul executării obligațiilor sale contractuale. 
10.3. In acest sens părțile se obligă:
a) să prelucreze datele exclusiv în scopul executării prezentului contract;
b) să asigure măsuri tehnice și organizatorice adecvate pentru protecția datelor (confidențialitate, integritate, disponibilitate);
c) să se asigure că personalul său sau orice persoană implicată în executarea obligațiilor contractuale respectă confidențialitatea datelor;
d) să nu transmită datele către terți fără acordul expres al celeilalte părți;
e) să notifice orice incident de securitate privind datele, fără întârzieri nejustificate și, în orice caz, în maximum 48 de ore de la constatare.

XI. Clauze finale

11.1 Relaţiile juridice între părţile prezentului contract sunt reglementate de legea română. Orice divergenţe se vor rezolva în mod prioritar pe cale amiabilă. Dacă acest lucru nu este posibil, părţile se vor adresa instanţelor judecătoreşti competente.
11.2 Toate notificările se consideră valabil încheiate în accepţiunea prezentului contract numai dacă vor fi făcute în scris, transmise părţii cu confirmare de primire sau prin fax la sediile declarate.
De asemenea, eventualele notificări sau somaţii se pot face de către părti prin intermediul avocatului sau executorului judecătoresc în condiţiile legii.
11.3 Acest contract exprimă întelegerea părţilor, referitoare la aspectele prevăzute în el, şi va prevala asupra oricăror înţelegeri anterioare şi asupra tuturor promisiunilor, declaraţiilor, garanţiilor sau altor afirmaţii scrise sau orale, făcute de către o parte sau în numele uneia dintre părţi, sau incluse în orice document înmânat de către una dintre părţi, celeilalte, privind astfel de aspecte.
11.4 Orice modificări, completări sau interpretări ale prezentului contract se vor putea face numai în scris şi vor fi semnate de reprezentanţii autorizaţi ai ambelor părţi contractante.
11.5 Prezentul contract se completează cu dispoziţiile actelor normative în vigoare .
11.6 Fiecare persoană care semnează acest  contract în numele uneia dintre părţi, declară şi garantează că a fost pe deplin împuternicită să semneze acest contract şi că au fost întreprinse toate măsurile necesare pentru a autoriza semnarea prezentului contract.
11.7 Prezentul contract a fost încheiat la sediul Prestatorului, azi 08.01.2026 în 2(două) exemplare originale, având aceeaşi valoare, câte unul pentru fiecare Parte.


PRESTATOR,								BENEFICIAR,
Prin..................................						Prin..................................

